पकड़े गए एटीएम चोरों से पूछताछ करने संगरिया पहुंची सिरसा पुलिस
डबवालीकी चौटाला पुलिस चौकी के क्षेत्र में सोमवार रात के दो बजे सिरसा संगरिया राजस्थान पुलिस की संयुक्त घेराबंदी के कारण एटीएम चोरी करने वाले गिरोह के सात सदस्य गिरफ्तार हो गए। पकड़ में आए एटीएम चोर गिरोह के पांच सदस्य गाड़ी का एक्सीडेंट होने के कारण अस्पताल में भर्ती है।
जिनमें से तीन के चोट अधिक आई हुई है। उनसे पूछताछ करने के लिए सिरसा एसपी सतेंद्र कुमार गुप्ता ने एक टीम संगरिया भेज दी है। पुलिस सूत्रों की माने तो जैसे ही अस्पताल से उनको छुट्टी मिलेगी। तब संगरिया पुलिस और डबवाली सीआईए के इंचार्ज सब इंस्पेक्टर संदीप कुमार उनसे सिरसा की वारदातों के बारे में पूछताछ करेंगे। पुलिस का कहना है कि इस गिरोह के पकड़ने जाने के कारण सिरसा जिले में हुई एटीएम चोरी की सभी वारदातें सुलझ सकती है। पुलिस के अनुसार यह गिरोह बार्डर के इलाकों में ही वारदातों को अंजाम देता है। ताकि एक दूसरे राज्य को आसानी से क्रॉस कर जाए और पुलिस के पकड़ में ना आए।
अस्पताल से छुट्टी मिलते ही संगरिया पुलिस सातों आरोपियों को कोर्ट में पेश करेगी। उसके बाद इनका रिमांड मांगा जाएगा। जिसमें उनसे एटीएम चोरी संबंधी वारदातों का राज उगलाया जाएगा। पुलिस पकड़ में आए सातों आरोपी राजस्थान, पंजाब और हरियाणा के रहने वाले हैं। इनकी पहचान गांव रतनपुरा, नगराना, पंजाब के खुब्बन कलां के रहने वाले अशोक, प्रभजोत, जगसीर, साहिल, प्रकाश, गोवर्धन, पवन के रुप में बताई गई है। ये सभी सोमवार की रात को संगरिया के गांव ढाबा में ओबीसी बैंक का एटीएम उखाड़ कर चले थे। जिसमें करीब तीन लाख रुपये की नकदी थी। संगरिया पुलिस ने इनका पीछा करते हुए चौटाला चौकी इंचार्ज एसआई बलवीर शर्मा को नाकाबंदी करने की सूचना दी। बलवीर शर्मा ने मुस्तैदी दिखाते हुए तेजाखेड़ा रोड पर नाकाबंदी कर दी। जिस कारण गिरोह की गाड़ी पुलिस की घेराबंदी में गई। गाड़ी अनियंत्रित होकर कीकर के पेड़ टकरा गई। जिससे वे घायल हो गए। पुलिस ने उन्हें गिरफ्तार कर लिया।
खुल सकता है सिरसा से चोरी हुए सात एटीएम का राज
पुलिसको पूरा भरोसा है कि सिरसा की वारदातों में यही गिरोह शामिल है। इसलिए सिरसा पुलिस जांच कर रही है। सिरसा में वारदातों का सिलसिला 28 जून 2014 को डाकखाना वाली गली से शुरू हुआ। यहां से पीएनबी बैंक का 15 लाख रुपये की नकदी से भरा एटीएम उखाड़ा गया। उसके 17 दिन बाद लुटेरों ने डिंग रोड स्थित एसबीआई एटीएम को निशाना बनाया। इस एटीएम में 11 लाख रुपये की राशि थी। 22 अगस्त को डबवाली से एटीएम उखाड़ा। पीएनबी के इस एटीएम में 13 लाख 79 हजार 300 रुपये की नकदी थी। 18 नवंबर को इलाहाबाद बैंक का एटीएम उखाड़ा गया। इसमें करीब 6 लाख रुपये की नकदी थी। वहीं 29 मार्च 2015 को लुटेरों ने शिव चौक स्थित एचडीएफसी बैंक के एटीएम को निशाना बनाया।
दुर्घटनाग्रस्त लूटेरों की ओल्ड कार।
hin_Deva hin_Deva hin_Deva hin_Deva hin_Deva hin_Deva kas_Deva